2000Y0413 — SL — 27.02.2009 — 004.001

Ta dokument je mišljen zgolj kot dokumentacijsko orodje in institucije za njegovo vsebino ne prevzemajo nobene odgovornosti

spremenjena z:

▼B

SKLEP SVETA

z dne 27. marca 2000

o pooblastilu direktorju Europola za začetek pogajanj s tretjimi državami in organi, ki niso povezani z EU

(2000/C 106/01)

SVET EVROPSKE UNIJE JE – ob upoštevanju člena 42(2), člena 10(4) in člena 18 Konvencije o ustanovitvi Evropskega policijskega urada (Konvencija o Europolu) ( 1 ), ob upoštevanju Akta Sveta z dne 3. novembra 1998 o določitvi predpisov, ki urejajo zunanje odnose Europola s tretjimi državami in organi, ki niso povezani z Evropsko unijo, in zlasti člena 2 navedenih predpisov ( 2 ), ob upoštevanju Akta Sveta z dne 3. novembra 1998 o določitvi predpisov v zvezi z Europolovim prejemanjem informacij od tretjih strank in zlasti člena 2 navedenih predpisov ( 3 ), ob upoštevanju Akta Sveta z dne 12. marca 1999 o sprejetju predpisov, ki urejajo posredovanje osebnih podatkov Europola tretjim državam in tretjim organom, in zlasti členov 2 in 3 navedenih predpisov ( 4 ), ob upoštevanju naslednjega: (1) Učinkovitost boja proti organiziranim oblikam kriminalitete prek Europola se lahko še poveča s primernimi odnosi med Europolom ter tretjimi državami in organi. (2) Ta sklep dovoljuje direktorju Europola začetek pogajanj s prvo skupino tretjih držav in organov, ki niso povezani z Evropsko unijo, izbrano v skladu z operativnimi zahtevami in potrebo po učinkovitem boju proti organiziranim oblikam kriminalitete prek Europola. (3) Ta sklep Svetu ne preprečuje, da v poznejšem sklepu doda nadaljnje tretje države in organe, ki niso povezani z Evropsko unijo. (4) Svet je dal izjavo o členu 42 Konvencije o Europolu, v skladu s katero naj bi bila prednostna naloga Europola vzpostaviti odnose s pristojnimi organi tistih držav, s katerimi so Evropske skupnosti in njihove države članice vzpostavile strukturiran dialog. (5) Direktor Europola lahko začne pogajanja v zvezi s posredovanjem osebnih podatkov le, ko se Svet prepriča, da ni nobenih ovir za začetek takih pogajanj, pri čemer se upoštevajo zakoni in upravna praksa na področju varstva podatkov v zadevni tretji državi ali organu, ki ni povezan z Evropsko unijo – ob upoštevanju naslednjega: SKLENIL:

Člen 1

1. Pod pogoji, določenimi v tem sklepu, je direktorju Europola dovoljeno začeti pogajanja s tistimi tretjimi državami in organi, ki niso povezani z Evropsko unijo, navedenimi v členu 2.

2. Če je namen izmenjava osebnih podatkov, vsebujejo sporazumi, ki jih je treba doseči s pogajanji, določbe v zvezi s prejemanjem podatkov s strani Europola, vrsto podatkov, ki se morajo posredovati, in namen, za katerega se morajo podatki posredovati ali uporabiti, ter morajo zagotoviti popolno skladnost z vsemi zadevnimi določbami Konvencije o Europolu in njenimi izvedbenimi predpisi v tem pogledu.

3. Če je namen izmenjava informacij, za katere velja zahteva po zaupnosti, sporazumi vsebujejo določbe v zvezi z zaupnostjo v skladu s členom 18(6) Konvencije o Europolu.

4. Sporazumi lahko vsebujejo določbe o napotitvi uradnikov za zveze iz tretjih držav in tretjih organov Europolu ter o dodeljevanju uradnikov za zveze iz Europola, če je to potrebno.

5. Če pa je predviden sporazum, ki vključuje posredovanje osebnih podatkov Europola tretjim državam in organom, ki niso povezani z Evropsko unijo, lahko direktor Europola začne pogajanja le, ko Svet na osnovi poročila, ki ga mora Svetu predložiti Upravni odbor Europola, soglasno odloči, da ni ovir za začetek takih pogajanj. Upravni odbor se o teh poročilih posvetuje s Skupnim nadzornim organom. Pri sprejemanju odločitve o začetku pogajanj Svet upošteva člen 2(2) in člen 3(3) predpisov, ki urejajo posredovanje osebnih podatkov s strani Europola tretjim državam in tretjim organom.

Člen 2

1. Ob upoštevanju človeških in finančnih virov, ki so na razpolago pri Europolu, se začnejo pogajanja z naslednjimi tretjimi državami in organi, ki niso povezani z Evropsko unijo:

Tretje države (po abecednem redu): ▼M2 — Albanija ▼M4 — Avstralija ▼B — Bolivija ▼M2 — Bosna in Hercegovina ▼B — Bolgarija — Kanada ▼M6 — Kitajska ▼B — Kolumbija ▼M2 — Hrvaška ▼B — Ciper — Češka republika ▼M7 — Črna gora ▼B — Estonija ▼M2 — Zvezna republika Jugoslavija — Nekdanja jugoslovanska republika Makedonija (NJRM) ▼B — Madžarska — Islandija ▼M8 — Indija ▼M5 — Izrael ▼B — Latvija ▼M6 — Lihtenštajn ▼B — Litva — Malta ▼M1 — Monako ▼B — Maroko ▼M3 — Moldavija ▼B — Norveška — Peru — Poljska — Romunija — Rusija — Slovaška — Slovenija — Švica — Turčija ▼M3 — Ukrajina ▼B — Združene države Amerike.

Organi, ki niso povezani z Evropsko unijo (po abecednem redu): — ICPO-Interpol (mednarodna organizacija kriminalistične policije) ▼M1 — ODCPP (Urad Združenih narodov za nadzor nad prepovedanimi drogami in preprečevanje kriminala) ▼B — Svetovna carinska organizacija.

2. Upravni odbor pri proučevanju svojega položaja po členu 3(1) tega sklepa opredeli prednostna pogajanja, pri čemer upošteva izjavo Sveta o členu 42 Konvencije o Europolu.

Člen 3

1. Brez poseganja v člen 1(5) Europol začne pogajanja, predvidena v tem sklepu, takoj ko se Upravni odbor prepriča, da so bila ta pogajanja ustrezno pripravljena. Upravni odbor lahko da direktorju Europola katera koli od teh nadaljnjih navodil v zvezi s pogajanji, če se mu to zdi potrebno.

2. Upravni odbor je stalno obveščen o poteku pogajanj. Poročilo o napredku se Odboru predloži vsakih šest mesecev, prvo poročilo pa mora biti predloženo pred 1. januarjem 2001.

Člen 4

1. Ta sklep se objavi v Uradnem listu.

2. Ta sklep začne veljati dan po njegovem sprejetju.

( 1 ) UL C 316, 27.11.1995, str. 2.

( 2 ) UL C 26, 30.1.1999, str. 19.

( 3 ) UL C 26, 30.1.1999, str. 17.

( 4 ) UL C 88, 30.3.1999, str. 1.